Daniela Hernán Marchán

Daniela Hernán Marchán (Llanos del Caudillo, Ciudad Real, Gaztela-Mantxa, 2008) aktore gorra da. 2023an Donostiako 71. Zinemaldian Urrezko Maskorra irabazi zuen O corno filmaren aktoreetako bat izan zen. 2024an Espainiako badminton inklusiboko txapeldunordea izan zen. 

 Bizitza 
Daniela Hernán Marchán gorra da jaiotzez, entzumen-nerbiorik gabe jaio zen eta. Bere bizitza etengabeko erronka da. Institutuan, keinuen hizkuntza espainolaren interpretazioan aditua den Teilse teknikariarekin batera egon da klaseak jarraitu ahal izateko, eta errendimendu akademiko handia du, asko ikasten duelako. Klasean denen erritmoa eramaten saiatu da.

Mariví Linareskeinu hizkuntzako teknikoa Institutuko Emiliano Molina eta Rafael Benitez zuzendariaren esanetan: “Ikasle bezala eredugarria da eta lan asko egiten du, oso zaila baita material guztia egokitzea eta klaseen erritmoa jarraitzea, irakasle bakoitzak bere teknikak baititu. Irakasleak hitz egiten duen aldi berean egiten dugu interpretazioa”. Erronka Danielarentzat ez ezik, institutuarentzat ere izan da, ez baitu izan esperientziarik horrelako beharren aurrean. Hala ere, nahiz eta ‘Sotomayor’ BHIn interpretazio-teknika bat duten, pedagogia terapeutikoko irakaslearekin (PT), orientazio-taldea eta irakasleen inplikazioa, baliabideak ez dira nahikoak.

Institutua zinea baino zailagoa zela aitortu zuen, film gehiagotan parte hartu nahi duen Daniela Hernán-ek.

 Ibilbidea 

 Aktore 
Jaione Cambordak idatzi eta zuzendutako ‘O corno’ filman egin zuen debuta, Manzanareseko ‘Sotomayor’ institutuko DBHko 4. mailako ikaslea zela. Grabatzera Galiziara joan behar izan zuen 2022ko irailean eta 2023ko urtarrilean. 2023an Donostiako 71. Zinemaldian Urrezko Maskorra irabazi zuen filmaren aktoreen artean dago, Janet Novás, Nuria Lestegás, Siobhan Fernándes, Carla Rivas, María Lado, Julia Gómez, José Navarro eta Diego Anidorekin batera.  

Galizieraz eta portugesez filmatutako ‘O corno’ filma Arousa uhartean girotuta dago, 1971n, eta Mariaren istorioa kontatzen du. Mariak beste emakume batzuei ere laguntzen die erditzeetan, eta Portugalera ihes egin beharrean dago.

 Badminton jokalaria 
2024an Espainiako badminton inklusiboko txapeldunordea izan zen Gaztela-Mantxako Selekzioarekin. Andaluziaren aurkako finala Huelvan jokatutako Txapelketa Nazionalean jokatu zuten.

 Palmaresa 

 2024an Badminton inklusiboko Espainiako txapeldunordea link=Archivo:Silver_medal_icon.svg|15x15px 

 Erreferentziak 

 Kanpo estekak 

Kategoria:Ciudad Realdarrak
Kategoria:Gorrak
Kategoria:Emakume aktoreak
Kategoria:Badminton jokalariak